तेजेंद्र शर्मा

तेजेंद्र शर्मा (जन्म २१ अक्टूबर १९५२) ब्रिटेन में बसे भारतीय मूल के हिंदी कवि लेखक एवं नाटककार है।
इनका जन्म 21 अक्टूबर 1952 में पंजाब के जगरांव शहर में हुआ। तेजेन्द्र शर्मा की स्कूली पढ़ाई दिल्ली के अंधा मुग़ल क्षेत्र के सरकारी स्कूल में हुई। दिल्ली विश्वविद्यालय से अंग्रेजी विषय में एम॰ए॰ तथा कम्प्यूटर में डिप्लोमा करने वाले तेजेन्द्र शर्मा हिन्दी, अंग्रेजी, पंजाबी, उर्दू तथा गुजराती भाषाओं का ज्ञान रखते हैं। उनके द्वारा लिखा गया धारावाहिक 'शांति' दूरदर्शन से १९९४ में अंतर्राष्ट्रीय लोकप्रियता प्राप्त कर चुका है। अन्नू कपूर निर्देशित फ़िल्म 'अमय' में नाना पाटेकर के साथ उन्होंने प्रमुख भूमिका निभाई है। वे इंदु शर्मा मेमोरियल ट्रस्ट के संस्थापक तथा हिंदी साहित्य के एकमात्र अंतर्राष्ट्रीय सम्मान इन्दु शर्मा अंतर्राष्ट्रीय कथा सम्मान प्रदान करनेवाली संस्था 'कथा यू॰के॰' के सचिव हैं।

प्रकाशित कृतियाँ 
कहानी संग्रह- काला सागर, ढिबरी टाईट, देह की कीमत, ये क्या हो गया, पासपोर्ट के रंग, बेघर आंखें, सीधी रेखा की परतें, कब्र का मुनाफा, प्रतिनिधि कहानियां मेरी प्रिय कथाएं, दीवार में रास्ता

कविता एवं गजल संग्रह- ये घर तुम्हारा है

अनूदित साहित्य- ढिबरी टाइट नाम से पंजाबी (2004), पासपोर्ट का रंगहरू नाम से नेपाली (2006), ईंटों का जंगल नाम से उर्दू (2007) में उनकी अनूदित कहानियों के संग्रह प्रकाशित हुए हैं।

संपादन 
 समुद्र पार रचना संसार-2008(21 प्रवासी लेखकों की कहानियों का संकलन) 
 यहाँ से वहाँ तक-2006 (ब्रिटेन के कवियों का कविता संग्रह)
 ब्रिटेन में उर्दू क़लम-2010
 समुद्र पार हिन्दी ग़ज़ल-2011
 प्रवासी संसार कथा विशेषांक-2011
 सृजन संदर्भ पत्रिका का प्रवासी साहित्य विशेषांक-2012
 देशान्तर- प्रवासी कहानी संग्रह (दिल्ली हिन्दी अकादमी-2012)
दो वर्ष तक ब्रिटेन से प्रकाशित होने वाली पत्रिका पुरवाई का संपादन।

पुरस्कार व सम्मान  
भारत में-
 केन्द्रीय हिन्दी संस्थान, आगरा का डॉ॰ मोटूरि सत्यनारायण सम्मान-२०११
 यू.पी. हिन्दी संस्थान का प्रवासी भारतीय साहित्य भूषण सम्मान-२००३
 हरियाणा राज्य साहित्य अकादमी सम्मान- २०१२
 ढिबरी टाइट के लिये महाराष्ट्र राज्य साहित्य अकादमी पुरस्कार-१९९५ प्रधानमंत्री श्री अटल बिहारी वाजपेयी के हाथों 
 सहयोग फ़ाउंडेशन का युवा साहित्यकार पुरस्कार-१९९८
 सुपथगा सम्मान-१९८७
 प्रथम संकल्प साहित्य सम्मान- दिल्ली (२००७)
 तितली बाल पत्रिका का साहित्य सम्मान - बरेली (२००७) 
विदेश में-
 भारतीय उच्चायोग, लन्दन द्वारा डॉ॰ हरिवंशराय बच्चन सम्मान (२००८)
 कृति यू॰के॰ द्वारा वर्ष २००२ के लिये बेघर आंखें को सर्वश्रेष्ठ कहानी का पुरस्कार
 अंतरराष्ट्रीय स्पंदन कथा सम्मान (२०१४)

सन्दर्भ

इन्हें भी देखें 

 आधुनिक हिंदी गद्य का इतिहास
 आधुनिक हिंदी पद्य का इतिहास
 हिंदी साहित्य

बाहरी कड़ियाँ 
 बहीखाता शब्दांकन पर 
 तेजेंद्र शर्मा की रचनाएँ कविता कोश में
 लोकप्रिय प्रवासी कथाकार व उनकी रचनाएं
 लोकप्रिय प्रवासी कवि व उनकी कविताएँ
 यू के में हिंदी:उद्भव और विकास

ब्रिटेन के प्रवासी हिंदी लेखक
कवि
लेखक
नाटककार
हिन्दी लेखक
1952 में जन्मे लोग
जीवित लोग